AL JUTJAT DE FAMÍLIA

..............................., procurador/a dels tribunals, en nom i representació de ..............................., veí/ïna de ..............................., carrer ..............................., núm. ......., i amb DNI ............................... segons acredito mitjançant designa *apud acta*, sota la direcció de l’advocat/da ..............................., col·legiat/da número ............................... de l’Il·lustre Col·legi d’Advocats de ..............................., davant el Jutjat comparec i, de la forma més escaient en dret, **DIC:**

Que mitjançant aquest escrit formulo **demanda de** **divorci amb el consentiment del cònjuge** ..............................., major d’edat, veí/ïna de ..............................., carrer ..............................., núm. ......., i amb DNI ..............................., a la qual adjunto la **proposta de conveni regulador** corresponent.

La demanda es basa en els següents:

FETS

1. Que la part actora i la part demandada van contraure matrimoni a la localitat de ..............................., el dia ....... de ....... de ......., unió de la qual va néixer i viu un fill/a menor d’edat, ................................ . Adjunto, com a documents número 1 i 2, els certificats de la inscripció de matrimoni i de la inscripció del naixement del fill/a en el Registre Civil.

2. Aquest matrimoni s’ha regit pel règim econòmic matrimonial de separació de béns del dret civil de Catalunya.

3. Que els cònjuges han decidit de mutu acord posar fi a la seva relació matrimonial, havent signat el dia ....... de ....... de ....... la proposta de conveni regulador que aporto com a document número 3 d’acord amb el que exigeix l’article 777 de la LEC.

Als anteriors fets són d’aplicació els següents

FONAMENTS DE DRET

1. **Capacitat**. Els meus representats tenen la capacitat processal necessària d’acord amb el que estableixen els articles 6 i següents de la LEC.
2. **Representació**. A l’empara del que disposa l’article 777.1, el meu/la meva mandant promou el divorci amb el consentiment de l’altre cònjuge.
3. **Legitimació**.Correspon al meu representat/a la meva representada en ser contraent del matrimoni el divorci del qual es tracta.
4. **Jurisdicció**. És competent la jurisdicció civil d’acord amb el que estableixen els articles 9.2 i 21.1 de la LOPJ.
5. **Competència**.És competent el tribunal al qual ens dirigim, de conformitat amb el que disposa l’article 769.2 de la LEC, en correspondre el jutjat al lloc del domicili conjugal.
6. **Procediment**.L’acció ha de tramitar-se conforme al que estableix l’article 777 de la LEC.
7. **Assumpte de fons**. De dret substantiu és d'aplicació l’article 233-2 del Codi civil de Catalunya, que estableix que, en el cas que un dels cònjuges insti el divorci amb el consentiment de l’altre, “han d'acompanyar l'escrit inicial amb un conveni regulador”, requisit que es compleix en aquest escrit.
8. **Proposta de conveni regulador**. De conformitat amb el que disposa l’apartat 1r de l’article 777 de la LEC, adjunto a aquest escrit la documentació que en aquest mateix escrit s’exigeix; això és, la proposta de conveni regulador redactada d’acord amb el que estableix la legislació civil i signada per tots dos cònjuges.
9. **Intervenció del Ministeri Fiscal**. Atesa la presència d’un menor d’edat, és preceptiva la intervenció com a part del Ministeri Fiscal, segons estableix l’article 749.1 de la LEC.

Per la qual cosa,

**SOL·LICITO AL JUTJAT** que, en tenir per presentat aquest escrit de demanda i els documents que adjunto, amb una còpia per al Ministeri Fiscal, els admeti i tingui per formulada la **demanda de** **divorci amb el consentiment de l’altre cònjuge**; i un cop complerts els altres tràmits processals, amb intervenció del ministeri públic, dicti en el seu dia sentència en la qual declari la dissolució del matrimoni per divorci dels consorts, amb tots els efectes legals inherents a aquesta declaració i aprovi el conveni regulador aportat.

..............................., ...... de ....... de .......

|  |  |
| --- | --- |
| Lletrat/da ............................... | Procurador/a ............................... |
| Col·legiat/da número ............................... |  |